હાલ ભારતમાં ઉત્પાદિત થતી કોઈપણ ચીજવસ્તુ પર કેન્દ્ર અને રાજ્ય સરકાર દ્વારા અનેક પ્રકારના ટેકસ લગાવવામાં આવે છે. જેમ કે સેલ્સ ટેકસ, એકસાઈઝ, વેટ વગેરે. તેને અપ્રત્યક્ષ કર પણ કહેવામાં આવે છે. જ્યાં માલનું ઉત્પાદન થાય છે ત્યાં પણ ટેકસ અને બાદમાં વેચાણ માટે માલ જાય તેના પર પણ ટેકસ લેવામાં આવે છે. આમા વેપારીઓને પણ અનેક પ્રકારનાં કાગળની ઝંઝટમાં પડવું પડે છે. જેમાં કેટલીકવાર વેપારીઓને ધંધામા નુકસાન કે ખોટ પણ સહન કરવી પડે છે.